Claudiu Vaișcovici face praf un jucător de la Dinamo: "Cum era vorba aia? S-a născut talent și moare speranță"
"Câinii" ocupă locul 15 în clasament cu 26 de puncte obținute după 29 de runde disputate în Superliga României.
Formația dirijată de Zeljko Kopic a consemnat până în clipa de față șapte victorii, cinci rezultate de egalitate și 17 înfrângeri. În ultima etapă din sezonul regular, Dinamo o va întâlni pe UTA Arad vineri, 8 martie, de la ora 20:00.
Claudiu Vaișcovici face praf un jucător de la Dinamo: "Cum era vorba aia? S-a născut talent și moare speranță"
Claudiu Vaișcovici, fost jucător la Dinamo, l-a pus la colț pe Ahmed Bani, mijlocașul ofensiv al "câinilor" care se află în Ștefan cel Mare din iulie 2019 și care mai are contract valabil cu echipa până la finele sezonului 2024/25.
Cleo Vaișcovici a ținut să puncteze faptul că Ahmed Bani nu impresionează în timpul jocurilor, motiv pentru care Zeljko Kopic îl ține pe bancă pe bucureștean.
"Sunt supărat pe un copil dinamovist. Am spus mereu că, dacă Bani nu își schimbă atitudinea, va rămâne… Cum era vorba pe vremuri? 'S-a născut talent și moare speranță'. Poate antrenorul consideră că are un titular mai bun decât el. Dacă îl împrumutăm, nu mai avem bancă.
Poate, la antrenamente, e un jucător care face bine și foarte bine, dar în joc are altă atitudine, care nu se compară cu aia de la antrenament", a spus Claudiu Vaișcovici, potrivit PlaySport.
Produs de Dinamo, Ahmed Bani a bifat până acum 112 apariții pentru "câini", a reușit să-și treacă numele pe tabela de marcaj de 10 ori și să paseze decisiv în 14 situații diferite, în aproximativ 5500 de minute petrecute în echipamentul clubului.
În acest sezon, mijlocașul ofensiv a fost utilizat de 22 de ori în Superliga României, unde a înregistrat un assist. În Cupa României, Ahmed Bani a evoluat de trei ori și a reușit să marcheze două goluri.
Cum arată clasamentul Superligii
Urmăriți SPORT.RO și pe Google News